CELEX: C2006/261/32
Language: el
Date: 2006-10-28 00:00:00
Title: Υπόθεση C-378/06: Αίτηση για την έκδοση προδικαστικής αποφάσεως, την οποία υπέβαλε το Conseil d'Etat (Bέλγιο) στις 15 Σεπτεμβρίου 2006 — Clear Channel Belgium S.A. κατά του Δήμου της Λιέγης

28.10.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 261/17
            
         Αίτηση για την έκδοση προδικαστικής αποφάσεως, την οποία υπέβαλε το Conseil d'Etat (Bέλγιο) στις 15 Σεπτεμβρίου 2006 — Clear Channel Belgium S.A. κατά του Δήμου της Λιέγης
   (Υπόθεση C-378/06)
   (2006/C 261/32)
   Γλώσσα διαδικασίας: η γαλλική
   Αιτούν δικαστήριο
   Conseil d'Etat (Bέλγιο)
   Διάδικοι στην υπόθεση της κύριας δίκης
   
      Προσφεύγουσα: Clear Channel Belgium SA
   
      Καθού: Δήμος της Λιέγης
   
      Παρεμβαίνουσα: J. C. Decaux Belgium SA
   Προδικαστικά ερωτήματα
   
               1)
            
            
               Αποκλείει την εφαρμογή της οδηγίας 92/50/EΟΚ του Συμβουλίου, της 18ης Ιουνίου 1992, για τον συντονισμό των διαδικασιών σύναψης δημόσιων συμβάσεων υπηρεσιών (1), σύμβαση χαρακτηρισθείσα ως «παραχώρηση δημόσιας υπηρεσίας», εφόσον η σύμβαση αυτή, ανεξαρτήτως της χορηγήσεως από τη δημόσια αρχή υπέρ του αντισυμβαλλομένου της του αποκλειστικού δικαιώματος κερδοφόρου εκμεταλλεύσεως των διαφημιστικών πινακίδων του αστικού εξοπλισμού, που έχει τεθεί στη διάθεση της δημόσιας αρχής, προβλέπει την παροχή από τον αντισυμβαλλόμενο ορισμένων υπηρεσιών υπέρ της αρχής αυτής (διάθεση του αστικού εξοπλισμού, διάθεση χώρων για την τοποθέτηση αφισών δημοτικού περιεχομένου);
            
         
               2)
            
            
               Μπορεί ο επαχθής χαρακτήρας της παροχής υπηρεσιών υπέρ της δημόσιας αρχής, ελλείψει καταβολής αντιτίμου με την κλασσική έννοια του όρου, να συνίσταται στο γεγονός ότι η δημόσια αρχή παραιτείται των εσόδων από τις διαφημίσεις από τα οποία θα έπρεπε, όπως εν προκειμένω, να αφαιρεθούν οι χρηματικές και υλικές αντισταθμίσεις και τα τέλη αφισοκολλήσεως, που προβλέπονται στη σύμβαση;
            
         
               3)
            
            
               Ασκεί επίδραση, για την εφαρμογή της προαναφερθείσας οδηγίας, ο κύριος ή παρεπόμενος χαρακτήρας των διαφόρων υποχρεώσεων που προβλέπονται στη σύμβαση;
            
         
      (1)  EE L 209, της 24.7.1992, σ. 1.